

# P O R O Č I L O

# O DELU IPA REGIONALNEGA KLUBA GORENJSKE ZA LETO 2016

**1. ORGANIZIRANOST**

Aktivnosti kluba je preko celega leta usmerjal in vodil upravni odbor, ki je obravnaval vsa odprta vprašanja in sprejemal ustrezne sklepe. Na sejah UO je bila zagotovljena sklepčnost, sklepi pa so bili zapisani v zapisnikih, ki so bili posredovani vsem članom UO. Delo upravnega odbora je potekalo dobro in učinkovito.

Na področju mednarodnega sodelovanja smo bili zelo aktivni, saj smo programe prireditev usklajevali na sestankih v okviru ALPE – ADRIA.

V celoti smo izvedli predviden program dela.

Redno smo se udeleževali vseh sej, ki jih je organiziral Upravni odbor IPA sekcije Slovenije.

Zelo dobro sodelovanje je potekalo s Policijsko upravo Kranj, predvsem pri organiziranju posameznih prireditev.

**2. DELOVANJE UPRAVNEGA ODBORA IPA RK GORENJSKE**

Program dela upravnega odbora IPA RK v letu 2016 je temeljil na programskih usmeritvah, ki so bila sprejeta na zadnjem občnem zboru regionalnega kluba v letu 2015.

Upravni odbor si je ves čas prizadeval, da bi članom nudil kar največ možnih ugodnosti, zato smo sklenili več ugodnih ponudb o znižanih cenah pri nudenju storitev in nakupov na osnovi veljavne izkaznice IPA.

Upravni odbor se je v obdobju od zadnjega občnega zbora sestal na petih sestankih. Pred vsako prireditvijo pa se je sestal tudi organizacijski odbor za izvedbo posameznih prireditev.

3. ORGANIZACIJA PRIREDITEV IN UDELEŽBA NA PRIREDITVAH

V letu 2016 smo organizirali oziroma se udeležili naslednjih prireditev :

1. 28. 1. 2016 smo se srečali z vodstvom IPA RK Koroška (Avstrija) v Šmohorju (Hermagor).
2. 12. 2. 2016 sta se naša predstavnika udeležila državnega prvenstva v veleslalomu na Golteh.
3. Med 8. in 10. 4. 2016 smo se udeležili proslave ob 25. obletnici delovanja IPA sekcije Slovenije v Rimskih termah.

1. Med 20. in 25. 4. 2016 se je delegacija IPA RK Gorenjske na povabilo IPE Istre udeležila 30. obletnice A.N.P.S v Fabrici di Roma.
2. 7. 5. 2016 smo organizirali srečanje motoristov in blagoslov motorjev članov IPE in njihovih simpatizerjev za vse člane IPA RK v Sloveniji in v okviru regije Alpe – Adria.
3. 7. 5. 2016 se je predsednik RK udeležil proslave ob 20. obletnici IPA RK Koper v Kopru.
4. 26. 6. 2016 smo v Kranjski Gori izvedli tradicionalno prireditev »ogled Kekčeve dežele« za najmlajše, za otroke članov IPE in njihovih simpatizerjev iz RK v Sloveniji.
5. 23. 6. 2016 smo sodelovali pri organizaciji dneva Policije v Ribnem pri Bledu.
6. 16. 9. 2016 se je delegacija IPA RK Gorenjske udeležila srečanja ALPE – ADRIA (županov, vodstvenih delavcev in IPE), ki je bila na Mokrinah (Avstrija)

1. 17. 9. 2016 smo organizirali tradicionalno prireditev »IPA planinski dan« za vse RK v Sloveniji in tujini. Planinskega pohoda so se udeležili tudi IPA prijatelji iz IPA Istre.
2. 25 in 26. 9 .2016 se je delegacija IPA RK Gorenjske udeležila srečanja v Modrići (BIH).
3. 14. 10. 2016 smo v H. Špik v G. Martuljku izvedli volilni 9. občni zbor.
4. Med 28. in 30. 10. 2016 smo na podlagi sklepa UO pomagali pri organizaciji izleta za IPA člane iz Vranja.
5. Med 1. in 6. 11. 2016 smo se udeležili izleta v Bruselj, London in Strasurg, ki ga je organizirala turistična agencija za vse člane RK in njihovih simpatizerjev.
6. Dne 17. 12. 2016, smo organizirali novoletno zabavo v Hotelu Larix v Kranjski Gori.

Finančno smo podprli vsa tekmovanja, ki so bila organizirana v okviru IPA RK Gorenjske. Delno smo financirali tudi udeležbe na tekmovanjih v tujini (delno kritje potnih stroškov in startnin).

# 

# 4. MEDNARODNA DEJAVNOST

Vsekakor je bila mednarodna dejavnost tista, kateri so člani upravnega odbora namenili zelo veliko pozornosti. Zelo uspešno smo promovirali naš regionalni klub v tujini in poglabljali že vzpostavljene prijateljske vezi in navezovali nove, tako na profesionalnem, kulturnem, športnem in družabnem področju. Mnogim izmed njih smo pomagali pri organizacijah izletov, nastanitvah v Kranjski Gori, Bledu, Bohinju in drugih krajih v Sloveniji.

Regionalni klub Gorenjsko in IPA sekcijo v tujini so zastopali predsednik, sekretar in ostali člani regionalnega kluba. Po vsaki opravljeni nalogi, je bil obisk v tujini obravnavan na seji upravnega odbora.

Posebno dobro in aktivno je bilo sodelovanje z IPA Koroško iz Avstrije, IPA Julijsko Krajino iz Italije, IPA RK iz Valjeva in Vranja iz Srbije, IPA Istro s Hrvaške, ki že nekaj let tvorijo skupnost Alpe - Adria. Izmenjavali smo se pri organizaciji sestankov.

5. ČLANSTVO

Tekom leta smo uredili člansko evidenco. Tako smo v letu 2016 iz članstva RK Gorenjska črtali 19 članov, kateri so izrazili željo, da ne želijo biti več člani IPA sekcije Slovenije ali so prestopili v drug RK, dva pa sta že pokojna. V letu 2016 smo na novo sprejeli 13 članov, eden pa je prestopil iz drugega RK. Tako imamo sedaj po evidenci skupaj 526 članov.

# 

# 6. INFORMIRANJE

Obveščanje aktivnih članov je potekalo preko zelene pošte, oziroma E-pošte, ostale upokojene člane, ki niso imeli elektronskih naslovov pa s pisnimi obvestili preko pošte. Obveščanje je potekalo dobro.

Delo IPA sekcije Slovenije se je lahko spremljalo na spletni strani [www.ipaslovenija.org](http://www.ipaslovenija.org) .

7. SOCIALNA DEJAVNOST

V letošnjem letu nismo obravnavali nobenega zaprosila za socialno pomoč.

8. SKLENJENE POGODBE IN UGODNOSTI ZA NAŠE ČLANE

Tudi v letošnjem smo se člani trudili pridobiti kar največ ugodnosti za naše člane in tako smo v letu 2016 podpisali kar nekaj pogodb za ugodnosti. Vse ugodnosti so razvidne na spletnih straneh IPA sekcije Slovenije.

Na koncu na se še enkrat zahvalim vsem članom našega regionalnega kluba za zelo dobro sodelovanje in medsebojno pomoč pri uresničevanju programa.

**SERVO PER AMIKECO**

Kranjska Gora, 31. 12. 2016

Vinko Otovič

Predsednik IPA RK Gorenjska

